**Informācijas apmaiņas kārtība medicīniskās apaugļošanas reģistrā**

1. IZPILDĪTĀJS nodrošina informācijas ievadi Vadības informācijas sistēmas medicīniskās apaugļošanas rindu modulī, uzņemot personu centralizētajā rindā medicīniskās apaugļošanas pakalpojumu saņemšanai un ievada par personu šādu informāciju:
   1. vārds, uzvārds;
   2. personas kods;
   3. kontakttālrunis;
   4. elektroniskā pasta adrese, uz kuru tiks nosūtīts uzaicinājums pakalpojuma saņemšanai.
2. IZPILDĪTĀJS pēc izvērtēšanas un pieņemta lēmuma uzsākt personai medicīniskās apaugļošanas procesu, Vadības informācijas sistēmas medicīniskās apaugļošanas rindu modulī maina personas statusu uz „*Uzsākts*”.
3. IZPILDĪTĀJS pēc medicīniskās apaugļošanas procedūras veikšanas Vadības informācijas sistēmas medicīniskās apaugļošanas rindu modulī personai norāda informāciju par ievadīto embriju skaitu.
4. IZPILDĪTĀJS pēc medicīniskās apaugļošanas procedūras pabeigšanas Vadības informācijas sistēmas medicīniskās apaugļošanas rindu modulī:

4.1. maina personas statusu uz „Pabeigts”;

4.2. ievada pieejamo informāciju par procedūras iznākumu atbilstoši veselības aprūpes organizēšanu un finansēšanu regulējošajos aktos noteiktajam, norādot rezultātu „Veiksmīgs” vai „Neveiksmīgs” un rezultāta pamatojumu “Klīniski apstiprināta grūtniecība” vai “Neiestājās grūtniecība”.

1. IZPILDĪTĀJS Vadības informācijas sistēmas medicīniskās apaugļošanas rindu modulī maina personas statusu uz „*Izslēgts*”, ja persona atsakās no medicīniskās apaugļošanas pakalpojuma saņemšanas, vai, ja personai nav nepieciešama, vai nav iespējama medicīniskā apaugļošana medicīnisku indikāciju dēļ.
2. IZPILDĪTĀJS Vadības informācijas sistēmas medicīniskās apaugļošanas rindu modulī maina personas statusu uz „*Pārtraukts*”, ja personai ir uzsākta medicīniskās apaugļošanas procedūras izpilde, bet persona trīs mēnešus pēc pēdējās vizītes nav vērsusies ārstniecības iestādē procedūras turpināšanai, izņemot gadījumus, ja pārtraukums radies personas veselības stāvokļa dēļ.
3. IZPILDĪTĀJS reizi pusgadā Vadības informācijas sistēmas Medicīniskās apaugļošanas rindu modulī pārskata par personām ievadīto informāciju un tās atbilstību faktiskajai situācijai, nepieciešamības gadījumā mainot informāciju atbilstoši šajā kārtībā noteiktajam.